गुवाहाटी,फेब्रुवारि 15: गोबाव समनिफ्रायनो सोलिबोबाय थानाय नेशनेल रेजिस्तार अव सिटिजेनसिव (एनआरसी) नि जोबथा आबुं फारिलाइखौ थांनाय 30 जुलाइ 2018 आव फोसावदोंमोन। जोबथा आबुं फारिलाइआव गासै 40.07 लाख सुबुंफोरनि मुंफोरा नुजायाखैमोन। जाय बिथांमोनि मुंफोरा जोबथा आबुं फारिलाइआव नुजायाखै बिथांमोनखौ जौसिन बिजिरसालिआ गनायजाथाव फोरमानलाइफोरखौ नोजोर होनानै मुं थिसनफिननो आरो अजद होफिननो खाबु होदोंमोन।